Document ID: 32005D0501

KOMISIJOS SPRENDIMAS
2005 m. liepos 12 d.
iš dalies keičiantis Sprendimą 97/296/EB, pateikiantį trečiųjų šalių, iš kurių leidžiama importuoti žmonėms vartoti skirtus žuvininkystės produktus, sąrašą, dėl Alžyro, Bahamų ir Grenados
(pranešta dokumentu Nr. C(2005) 2551)
(Tekstas svarbus EEE)
(2005/501/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų tarpiniam laikotarpiui sudarymo sąlygų (1), ir ypač jo 2 straipsnio 2 dalį,
kadangi:
(1)
1997 m. balandžio 22 d. Komisijos sprendime 97/296/EB, pateikiančiame trečiųjų šalių, iš kurių leidžiama importuoti žmonėms vartoti skirtus žuvininkystės produktus, sąrašą (2), išvardijamos šalys ir teritorijos, iš kurių leidžiama importuoti žmonėms vartoti skirtus žuvininkystės produktus. Šio sprendimo priedo I dalyje nurodomos šalys ir teritorijos, kurioms taikomas specifinis sprendimas pagal 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką (3), o II dalyje nurodomos šalys ir teritorijos, atitinkančios Sprendimo 95/408/EB 2 straipsnio 2 dalyje nustatytus reikalavimus.
(2)
Komisijos sprendimais 2005/498/EB (4), 2005/499/EB (5) ir 2005/500/EB (6) nustatytos specialios importo sąlygos žuvininkystės produktams iš Alžyro, Bahamų ir Grenados. Todėl šias šalis reikia įtraukti į Sprendimo 97/296/EB priedo I dalies sąrašą.
(3)
Kad būtų aiškiau, šie sąrašai turėtų būti pakeisti naujais.
(4)
Todėl Sprendimas 97/296/EB turėtų būti atitinkamai iš dalies pakeistas.
(5)
Šis sprendimas turėtų būti taikomas tą pačią dieną kaip ir Sprendimai 2005/498/EB, 2005/499/EB ir 2005/500/EB dėl žuvininkystės produktų importo iš Alžyro, Bahamų ir Grenados.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/296/EB priedas pakeičiamas šio sprendimo priedo tekstu.
2 straipsnis
Šis sprendimas taikomas nuo 2005 m. rugpjūčio 28 d.
3 straipsnis
Šis sprendimas skirtas valstybėms narėms.
Priimta Briuselyje, 2005 m. liepos 12 d.

Labels: 5
0
3
6
18